Държавен вестник, бр. 61, 2025 г., стр. 7

БРОЙ  61	
Д Ъ Р Ж А В Е Н  В Е С Т Н И К 	
СТР.  7  
чл. 344, чл. 347, ал. 1, чл. 348, чл. 349, чл. 350, 
чл. 352, ал. 1, 2 и 3, чл. 354, чл. 356е, чл. 356з, 
чл. 356л и чл. 356м, се наказва с лишаване от 
свобода от пет до петнадесет години.
(2) Наказанието е лишаване от свобода от 
петнадесет до двадесет години или доживотен 
затвор, когато:
1. е пострадало длъжностно лице, орган 
на власт, представител на обществеността 
или представител на чужда държава или на 
международна организация;
2. е пострадало лице от състава на команд­
ването на българските въоръжени сили или 
на съюзническа въоръжена сила;
3. са пострадали две или повече лица;
4. деянието е причинило разрушаване или 
повреждане на културна или историческа 
ценност или на елементи от далекосъобщи­
телната мрежа или критична инфраструктура;
5. деянието е причинило обществено бед­
ствие;
6. деянието е причинило смущения или 
прекъсване на снабдяването с вода, електро­
енергия или други основни природни ресурси 
и от това е възникнала опасност за живота 
на хората;
7. деянието е извършено от длъжностно 
лице при или по повод изпълнение на службата 
му или от лице, което действа по поръчение 
или в изпълнение на решение на група или 
организация по чл. 111 или чл. 114п или по 
поръчение на чужда държава;
8. деянието е извършено повторно или 
представлява опасен рецидив.
(3) Който с терористична цел унищожи 
или повреди сграда, строеж, инсталация, съ­
оръжение, място за обществено ползване, ин­
формационна система, транспортно средство 
или друго значително имущество, се наказва 
с лишаване от свобода от пет до петнадесет 
години, а когато деянието представлява осо­
бено тежък случай – с лишаване от свобода 
от десет до двадесет години.
(4) Когато с деяние по предходните алинеи 
е причинена смърт, наказанието е лишаване 
от свобода от петнадесет до тридесет години 
или доживотен затвор.
Раздел II
Несъщински терористични престъпления
Чл. 114к. (1) Който проповядва извърш­
ването на тероризъм, се наказва с лишаване 
от свобода до три години, с пробация или с 
глоба до пет хиляди лева, както и с общест­
вено порицание. 
(2) Когато деянието по ал. 1 е извършено:
1. от длъжностно лице или от представител 
на обществеността при или по повод изпъл­
нение на службата или на функцията му; или
2. чрез средства за масова информация, 
изявление в социални мрежи или по друг на­
чин, който позволява последващо или масово 
разпространение на проповедта, 
наказанието е лишаване от свобода от една 
до шест години и обществено порицание, както 
и глоба от три хиляди до десет хиляди лева.
(3) Когато деянието по предходните али­
неи е извършено от лице, което действа по 
поръчение или в изпълнение на решение на 
група или организация по чл. 111 или по 
чл. 114п или по поръчение на чужда държава, 
наказанието е лишаване от свобода от пет до 
десет години, както и глоба от три хиляди до 
десет хиляди лева. 
Чл. 114л. Който явно подбужда към престъп­
ление по тази глава, се наказва с лишаване 
от свобода от две до десет години, но с не 
по-тежко наказание от това, предвидено за 
самото престъпление.
Чл. 114м. (1) За приготовление към престъп­
ление по тази глава наказанието е лишаване 
от свобода до шест години, но не повече 
от наказанието, предвидено за съответното 
престъпление.
(2) Който премине през границата на стра­
ната с цел да участва в извършването или 
приготовлението към престъпление по тази 
глава или по какъвто и да е начин да спомог­
не друго лице или група лица да извършат 
тероризъм против друга държава, се наказва 
с лишаване от свобода до десет години.
(3) Наказанието по ал. 2 се налага и на:
1. чужденец, който с целта по ал. 2 незакон­
но пребивава в страната;
2. онзи, който организира или подпомага 
пътуване с цел тероризъм на лице по т. 1 
или по ал. 2.
Чл. 114н. (1) Който набира или обучава от­
делни лица или групи от хора за извършване 
на престъпление по тази глава, се наказва с 
лишаване от свобода от три до дванадесет 
години и с лишаване от права по чл. 37, ал. 1, 
т. 6, 7 и 9, както и с обществено порицание.
(2) Който с цел по ал. 1 се обучава в из­
вършване на престъпление по тази глава, се 
наказва с лишаване от свобода до осем години.
Чл. 114о. (1) Който пряко или косвено съ­
бира или предоставя финансови средства или 
други имущества, като знае или предполага, че 
те ще бъдат използвани изцяло или отчасти:
1. за извършване на престъпление по тази 
глава;
2. от група или организация по чл. 114п;
3. от лице, извършило престъпление по 
тази глава, 
се наказва за финансиране на тероризъм 
с лишаване от свобода от три до дванадесет 
години, с глоба от пет хиляди до тридесет 
хиляди лева и с лишаване от право по чл. 37, 
ал. 1, т. 6, 7 и 9.
(2) Когато деянието е извършено:
1. от длъжностно лице при или по повод 
изпълнение на службата му;
2. по поръчение или в изпълнение на ре­
шение на група или организация по чл. 111 
или чл. 114п;
3. по поръчение на чужда държава,